CELEX: C2007/170/02
Language: sl
Date: 2007-07-21 00:00:00
Title: Zadeva C-156/04: Sodba Sodišča (prvi senat) z dne 7. junija 2007 – Komisija Evropskih skupnosti proti Helenski republiki (Neizpolnitev obveznosti države – Direktiva 83/182/EGS – Začasni uvoz prevoznih sredstev – Davčne oprostitve – Običajno prebivališče v državi članici)

21.7.2007   
            
            
               SL
            
            
               Uradni list Evropske unije
            
            
               C 170/2
            
         Sodba Sodišča (prvi senat) z dne 7. junija 2007 – Komisija Evropskih skupnosti proti Helenski republiki
   (Zadeva C-156/04) (1)
   
   (Neizpolnitev obveznosti države - Direktiva 83/182/EGS - Začasni uvoz prevoznih sredstev - Davčne oprostitve - Običajno prebivališče v državi članici)
   (2007/C 170/02)
   Jezik postopka: grščina
   Stranki
   
      Tožeča stranka: Komisija Evropskih skupnosti (zastopnika: M. Patakia in D. Triantafyllou, zastopnika)
   
      Tožena stranka: Helenska republika (zastopnika: P. Mylonopoulos in I. Pouli, zastopnika)
   Predmet
   Neizpolnitev obveznosti države – Kršitev člena 90 ES in Direktive Sveta 83/182/EGS z dne 28. marca 1983 o davčnih oprostitvah znotraj Skupnosti za določena prevozna sredstva, začasno uvožena iz ene države članice v drugo (UL L 105, str. 59) – Začasna uporaba vozil, registriranih v drugi državi članici, na grškem ozemlju – Uporaba carinskih predpisov, ki se nanašajo na vozila s poreklom iz tretjih držav
   Izrek
   
               1)
            
            
               Helenska republika, s tem da:
               
                           —
                        
                        
                           člen 18A(1) zakona 2682/1999 določa, da se v primeru imetništva ali uporabe vozila – ki ga je posameznik, ki ima svoje običajno prebivališče v Grčiji, registriral v drugi državi članici – na grškem ozemlju običajno predviden kazenski pregon ne začne, če zadevna oseba plača naloženo pristojbino za registracijo in se hkrati odpove vsem nacionalnim pravnim sredstvom zoper odločbo o odmeri te pristojbine, in
                        
                     
                           —
                        
                        
                           člen 18C(1) istega zakona določa, da se v primeru naložitve glob vozila tudi začasno odvzamejo in so ponovno na voljo po plačilu glob in morebitnih drugih predvidenih pristojbin,
                        
                     ni izpolnila obveznosti na podlagi Direktive Sveta 83/182/EGS z dne 28. marca 1983 o davčnih oprostitvah znotraj Skupnosti za določena prevozna sredstva, začasno uvožena iz ene države članice v drugo.
            
         
               2)
            
            
               V preostalem se tožba zavrne.
            
         
               3)
            
            
               Komisija Evropskih skupnosti in Helenska republika nosita vsaka svoje stroške.
            
         
      (1)  UL C 106, 30.4.2004.